238 
manje ne zaostaje za slavljenom Opatijom, Losinjem i drugim 
zdravim hrvatskim predjelima. 
Nu čemu sizati i tako daleko? Pokojni S. pretražio je za- 
grebačke zdence, i one, kojih se voda pije, te je i posve dobra, 
pak je baš u svakom zdencu našao malenih račića, koji ni naj- 
manje ne smetaju pitkosti vode. Evo n. pr. vrstu Typhlocypris 
eremita od Vejdovsky-a našao je Š. samo u zdencima, i to u 
Demetrovoj ulici br. 7 i Pivarskoj ulici br. 3. Za ove zdence pak 
naročito kaže: ,Oba ova zdenca odlikuju se svojom dubljinom 
od preko 30 met. i čistom vodom.“ Gammarus pulex-a našao 
je Š. osim u drugim nalazištima i u Kraljičinom zdencu i Plit- 
vičkim jezerima. Niphargus Kochianus-a našao je u zdencu 
Demetrove ulice br. 7. Dubljina je toga zdenca od površine 32.65 m. 
a vode je bilo 13:20 m. Dno bijaše pokrito sićušnim Zutkastim 
pjeskom, u kom ima malo organskih tvari. Astacus saxatilis Koch 
našao je Š. u Plitvičkim jezerima, i to u dosta velikom broju. 
Kao drugi mu poznati lokalitet navodi Š. potok Medvešćak počevši 
od Šestina pa sve do više Kraljičina zdenca. 
Kako vidimo, ima raka i u najbistrijim vodama i u naj- 
čišćim vrelima, koja upravo slove sa svoje vrstnoće. Odašta se 
dakle hrane? I to pitanje nastojao si je Š. odgonetnuti. Pa 
kako nije žalibože dospio ni da dovrši preduzetu si zadaću: da 
ispita svu našu karcinoložku faunu, a još manje da objelodani 
dedukcije, do kojih ga je taj studij doveo, smatram posve umje- 
stnim, da ovdje spomenem zaključke, do kojih smo došli radeći 
zajedno. Poznato je na ime, da i u najčišće vrelo dopru klice od. 
bakterija, sičušnjih infusoria i drugih mikroskopskih organizma, 
jer svako vrelo, kako to već od njegova pojma potječe, komuni - 
cira s vanjštinom. — Ako pak ondje ima račića, oni izjedu te 
malene organizme skoro čim se isti pojave, pak upravo su raci uzrok, 
da voda nije još više onečišćena, da se taj mikroskopski svijet 
dalje ne umnoža. — A da i u posve čistoj ili barem u gotovo 
posve čistoj vodi ima raka, dade se tako tumačiti, što oni kako 
su već brzonogi, brzo svu vodu pretraže i baš sve ono unište, 
što bi se gdje pojavilo; ili je hrana upravo svaki čas iserpljena 
i ravnoteža izmedju nazočnih individua raka i njihove hrane 
upravo je gotovo uvijek uspostavljena, a do viška hrane, barem 
znatnijega, i ne dolazi. — Da nema dakle račića, ne bi mi imali 
ni tako bistrih i čistih voda, kakvih imamo — absolutno čistih, 
kako je poznato, i nema. 
